Domenico Trezzini

Domenico Andrea Trezzini (; noin 1670 Astano, Ticino, Sveitsi – 2. maaliskuuta 1734 Pietari, Venäjä) oli sveitsiläissyntyinen, Venäjällä toiminut arkkitehti.

Domenico Trezzini työskenteli Venäjällä vuodesta 1703 lähtien. Hänen suunnitelmiensa mukaan perustettiin Kronstadt ja Aleksanteri Nevskin lavra sekä vuonna 1706 aloitettiin Pietari-Paavalin linnoituksen uudistustyöt. Trezzinin suunnittelemia rakennuksia ovat Pietari I:n kesäpalatsi Kesäpuistossa, Pietari-Paavalin katedraali ja Kahdentoista kollegion rakennus (nykyinen Pietarin yliopiston päärakennus). Arkkitehti laati myös mallipiirustuksia eri yhteiskuntaluokkien asuintaloja varten.

Trezzinin suunnittelemat rakennukset edustavat varhaista venäläistä barokkia. Niille on ominaista selkeys, koristelun vaatimattomuus ja klassististen elementtien yhdistäminen barokin piirteisiin.

Lähteet

Aiheesta muualla 

 Domenico Trezzini Krugosvet-tietosanakirjassa 

Sveitsiläiset arkkitehdit
Venäläiset arkkitehdit
Vuonna 1670 syntyneet
Vuonna 1734 kuolleet